ང་རྩི་དང་མར་དང་ཞོ་དང་འོ་མ་དང་ཆུ་དང་ཆང་གི་རྒྱ་མཚོ་སྟེ་དྲུག་
དང་། རིའང་ནང་ནས་རིམ་པ་བཞིན་མན་ད་ར་བ་དང་ནི་ངར་ཊ་དང་། ནོར་
བུའི་འོད་དང་། དྲེ་ཎ་དང༌། བསིལ་རི་དང་དྲུག་རྣམས་ཡིན་ནོ། །བསིལ་རིའི་
མཐའ་ནས་ཆུ་དཀྱིལ་གྱི་ནང་མཐའི་བར་དུ་དཔག་ཚད་སྟོང་ཕྲག་ཉི་ཤུ་རྩ་ལྔ་ཡོད་
ལ། གསུམ་པ་སའི་ཁོར་ཡུག་དེ་ཉིད་འཆད་པར་བྱེད་པ་ལ། ཕྲ་རབ་བརྒྱད་
རྣམས། ཞེས་པ་ནས། ནམ་མཁའ་དག་ལ་ཚད་ཡིན་ནོ། །ཞེས་པའི་བར་གྱི་
གཞུང་འདི་བྱུང༌། ལྷུན་པོ་རི་གླིང་མཚོ་རྣམས་དབྱིབས་ཟླུམ་པོ་ཡིན་པས་རང་
རང་གི་ཐད་ཀའི་སུམ་འགྱུར་དུ་འགྱུར་བ་ཡིན་པའི་ཕྱིར། ས་ཡི་ཁོར་ཡུག་འབུམ་
ཕྲག་གསུམ་དང་ཆུ་མེ་རླུང་རྣམས་ཀྱི་ནི་དྲུག་དགུ་ཉི་མ་རིམ་པས་སོ། །ཞེས་པ་
ནས། རང་རང་ཚད་ཀྱི་ཡང་དག་ཁྲུ་གང་ངོ་། །ཞེས་པའི་བར་གྱི་གཞུང་འདི་
བྱུང་། བཅུད་ཀྱི་སེམས་ཅན་མན་ཆད་བསྡུས་ཏེ་འཆད་པ་ལ། དང་པོར་ཆོས་
བཟང༌། ཞེས་པ་ནས། སྟོང་ཕྲག་ཉི་ཤུ་རྩ་གཅིག་དང་། ཞེས་པའི་བར་གྱི་གཞུང་
294

རབ་བྱུང་བཅོ་ལྔ་པའི་མེ་ཕག་ལོའི་གླིང་བསྲེས་ཀྱི་བཤད་པ་འགྲེལ་ཆེན་དྲི་མེད་འོད་ཀྱི་བསྡུས་དོན།
འདི་བྱུང་། འཇིག་རྟེན་གྱི་ཁམས་ཀྱི་ལེའུ་བཤད་པའི་ལྷག་མ་དུས་འཁོར་གཏན་
ལ་དབབ་པའི་ཡན་ལག་སྐར་རྩིས་ཀྱི་རྣམ་བཞག་འཆད་པ་ལ། འཇམ་དཔལ་
ལུང་བསྟན་པའི་དང་། གྲུབ་པའི་མཐའ་དང་བྱེད་པའི་སྐར་རྩིས་ཀྱི་དང་། ཟླ་
རྐང་དང་རྒྱུ་སྐར་གྱི་རྐང་པའི་དང༌། ཁྱིམ་བཅུ་གཉིས་ཀྱི་རྣམ་བཞག་རྣམས་སོ་
སོར་ཡོད་པ་བསྡོམས་ཏེ་འཆད་པ་ལ། ད་ནི་ལོ་འདི་ནས་ནི། ཞེས་པ་ནས། ལྷ་
རྣམས་ཀྱིས་ནི་ཤེས་མ་ཡིན། །ཞེས་པའི་བར་གྱི་གཞུང་འདི་བྱུང་། གདུག་པ་
ཅན་གཞོམས་པ་དང་རང་གནས་བསྲུང་བ་དབྱངས་འཆར་འཁྲུལ་འཁོར་སོགས་
འཆད་པ་ལ། ཨར་སོགས་ལྔ་ནི། ཞེས་པ་ནས། ཉི་མ་ཀྱཻ་ཞེས་པའི་བར་གྱི་གཞུང་
འདི་བྱུང༌། འཁོར་ལོས་བསྒྱུར་བ་ཆེན་པོས་ས་དུམ་བུ་བཅུ་གཉིས་སུ་ཀླ་ཀློའི་ཆོས་
འཇོམས་པ་དང་། སངས་རྒྱས་ཀྱི་ཆོས་འཇོག་པའི་ཚུལ་དེ་ཉིད་འཆད་པ་
ལ། ཆང་དང་ལན་ཆུའི་ཆུ་གཏེར་ཞེས་པ་ནས། བདག་ལ་ཅི་ཞིག་འདྲི་ཞེས་པའི་
བར་དང་། བསྡུས་པའི་རྒྱུད་ཀྱི་རྒྱལ་པོ་ལས་འཇིག་རྟེན་ཁམས་ལེའུ་རྣམ་པར་
བཤད་པའོ། །ཞེས་པའི་བར་གྱི་གཞུང་འདི་བྱུང༌། གཉིས་པ་ནང་ལེ་ལ་
གཉིས། མདོར་བསྟན་པ་དང་། རྒྱས་པར་བཤད་པའོ། །དང་པོ་ནི། མི་ཤེས་
སྣ་ཚོགས་ཚད་ནི། ཞེས་པ་ནས། ལུས་ལའོ་ཞེས་པའི་བར་གྱི་གཞུང་འདི་
བྱུང་། གཉིས་པ་མདོར་བསྡུས་བདུན་གྱི་རྒྱས་པར་འཆད་པ་ལ། མངལ་འཛིན་
ཨ་དང་སྡུད་པའི་དང༌། ཁུ་རྡུལ་ཡེ་ཤེས་ཡང་དག་པར་སྦྱོར་བའི་དང༌། ཟླ་བ་
སོ་སོར་རེ་རེ་ཞིང་མངལ་འབྱུང་བའི་ངོ་བོ་ཉིད་དང་། གནས་སྐབས་བཅུའི་ངོ་
བོ་དང༌། སྐུ་བཞི་རྡོ་རྗེ་བཞི་དག་དང་སྦྱོར་བའི་དང་། གཉིས་པ་བདུན་པའི་
དུམ་བུ་ཡེ་ཤེས་དྲུག་གི་བར་འཆད་པ་ལ། གང་ཞིག་ཆེན་པོའི་མི་རྣམས་སྨིན་
པར་བྱས་པའི་དོན་དུ། ཞེས་པ་ནས། འགོག་པའི་བདེན་པར་ངེས་པའི་མདོར་
295-

༄༅། །རྒྱ་མཁར་གྲུབ་ཆེན་པའི་གསུང་འབུམ།
བསྡུས་དང་པོའོ། །ཞེས་པའི་བར་གྱི་གཞུང་འདི་བྱུང༌། འཁོར་ལོ་དྲུག་དང་སྐུ་
བཞི་དང་སྦྱོར་བ་བཤད་པ་དང༌། དཀྱིལ་འཁོར་སྟེང་འོག་གི་ངོ་བོ་ཉིད་ཀྱི་
དང་། ལྟེ་བའི་ཆུ་སྐྱེས་ལ་སོགས་པའི་འདབ་མ་དང༌། སྣ་བུག་དག་ལ་གཡས་
དང་གཡོན་གྱི་དཀྱིལ་འཁོར་ཕུང་པོ་ལྔ་བབས་པའི་དང་། དབུ་མ་དག་ལས་རྒྱུད་
མཐའ་དག་དང་སྲོག་ལ་སོགས་པའི་རླུང་གི་བྱ་བའི་ངོ་བོ་སོགས་བསྡོམས་ཏེ་འཆད་
པ་ལ། ད་ནི་གསང་བ། ཞེས་པ་ནས། ཀུན་འབྱུང་བའི་བདེན་པ་ལ་སོགས་
པའི་མདོར་བསྡུས་གཉིས་པའོ། །ཞེས་པའི་བར་གྱི་གཞུང་འདི་བྱུང༌། ཁམས་
རྣམས་ལས་ལྷའི་མཚན་མ་འབྱུང་བའི་དང་། ཀླ་ཀློའི་འཁྲུགས་པ་ནང་ལ་སྦྱོར་བ་
སོགས་འཆད་པ་ལ། ད་ནི་འཁོར་ལོ་ཅན་ནོ། །ཞེས་པ་ནས། དུས་ཀྱི་འཁོར་
ལོའི་རིགས་ཀྱི་རྒྱུད་དང་རྩ་བའི་རིགས་འབྱུང་བའི་མདོར་བསྡུས་གསུམ་
པའོ། །ཞེས་པའི་བར་གྱི་གཞུང་འདི་བྱུང༌། ཟླ་ཉི་མེ་གསུམ་གྱི་འཆི་ལྟས་ཀྱི་ངོ་
བོ་ཉིད་ཀྱི་དང་། ལས་ཀྱི་རྣམ་སྨིན་གྱིས་འགྲོ་བ་དག་ཏུ་སྐྱེ་བའི་དང༌། རྩ་སོགས་
ལ་གཟའི་རྐང་པ་འཆད་པ་སོགས་བསྡོམས་ཏེ་འཆད་པ་ལ། ད་ནི་སྲོག །ཞེས་
པ་ནས། འཆི་ལྟས་ཀྱི་མཚན་ཉིད་དང༌། རྩ་འཆད་པའི་མདོར་བསྡུས་ཏེ་བཞི་
པའོ། །དབུ་མར་ཞུགས་པའི་དགའ་བ་ལ་སོགས་པའི་འཆི་ལྟས་ཀྱི་འཆི་བ་བསླུ་
བའི་ངོ་བོ་དང༌། འཇིག་རྟེན་པའི་བྱ་བ་འགྲུབ་པའི་ངོ་བོ་སོགས་འཆད་པ་ལ། ད་
ནི་སྐྱེས་པ་དང་ནི། ཞེས་པ་ནས། འཇིག་རྟེན་སྐྱེས་འགག་གི་རྒྱུའི་མཚན་ཉིད་
བཤད་པའི་མདོར་བསྡུས་ལྔ་པའོ། །འཆི་བ་བསླུ་བའི་ངོ་བོ་ཉིད་སོགས་འཆད་པ་
ལ། ད་ནི་འཇིག་རྟེན་དང་འཇིག་རྟེན་ལས་འདས་པའི་ཞེས་པ་ནས། བཅུ་ལྡན་
སོགས། བསྡུས་པའི་རྒྱུད་ཀྱི་མདོར་བསྡུས་དྲུག་པའོ། །ཡོངས་སུ་བརྟག་པའི་ངོ་
བོ་དང་། ཆོས་རབ་ཏུ་རྣམ་པར་བཞག་པའི་ངོ་བོ་སོགས་འཆད་པ་ལ། དུས་ཀྱི་
296-

རབ་བྱུང་བཅོ་ལྔ་པའི་མེ་ཕག་ལོའི་གླིང་བསྲེས་ཀྱི་བཤད་པ་འགྲེལ་ཆེན་དྲི་མེད་འོད་ཀྱི་བསྡུས་དོན།
འདི་
འཁོར་ལོ་བདེ་བ་ཆེ། །ཞེས་པ་ནས། རང་བཞིན་གྱི་ལྟ་བ་རིགས་པས་རྣམ་པར་
དཔྱད་པའི་མདོར་བསྡུས་བདུན་པའོ། །ཞེས་དང་། བསྡུས་པའི་རྒྱུད་ཀྱི་རྒྱལ་པོ་
ལས་ནང་ངེས་པ་ཞེས་བྱ་བ་སྟེ་ལེའུ་གཉིས་པའོ། །ཞེས་པའི་བར་གྱི་གཞུང་འ
བྱུང་། གསུམ་པ་དབང་ལེ་ལ་མདོར་བསྟན་པ་དང་། རྒྱས་པར་འཆད་
པའོ། །དང་པོ་དེ་ཉིད་འཆད་པ་ལ། ལུས་ལ་སྣ་ཚོགས་ཞེས་པ་ནས། དཀྱིལ་
འཁོར་རབ་ཏུ་གསུངས་ཞེས་པའི་བར་གྱི་གཞུང་འདི་བྱུང༌། གཉིས་པ་རྒྱས་པར་
འཆད་པ་ལ། སྒྲུབ་ཐབས་ཀྱི་མཚན་ཉིད་ཀྱི་མདོར་བསྡུས་སོགས་དྲུག་ཡོད་པ་
ལ། དང་པོ་བླ་མའི་མཚན་ཉིད་ཡོངས་སུ་བརྟག་པ་དང་། མཆོག་འབྲིང་དམན་
གསུམ་གྱི་སློབ་མ་བརྟག་པ་སྟེ་བསྡུ་བའི་ངོ་བོ་དང་། ལས་རབ་འབྱམས་སྒྲུབ་པ་
ལ་ཕྱོགས་དང་བཅས་པའི་ཆ་ལ་སོགས་པའི་ངོ་བོ་དང་། ཐབ་ཁུང་བསྲེག་རྫས་
བགྲང་ཕྲེང་གདན་ཕུར་བུ་བུམ་པ་རྡུལ་ཚོན་ཐིག་སྐུད། འཁྲུལ་འཁོར་འགོད་པའི་
ངོ་བོ་ཉིད་སོགས་བསྡོམས་ཏེ་འཆད་པ་ལ། ཀྟ་ལ་སོགས་པའི་ཞེས་པ་ནས། སྒྲུབ་
ཐབས་ཀྱི་མཚན་ཉིད་ཀྱི་མདོར་བསྡུས་ཏེ་དང་པོའི་ཞེས་པའི་གཞུང་འདི་བྱུང་། ས་
ཡོངས་སུ་བཟུང་བའི་ཚུལ་དང༌། དཀྱིལ་འཁོར་བྲི་བ་དང༌། དེ་ཉིད་བཅུ་ཤེས་
པའི་ངོ་བོ་སོགས་འཆད་པ་ལ། དཀྱིལ་འཁོར་བྲི་བ། ཞེས་བྱ་བ་ནས་མདོར་
བསྡུས་གཉིས་པའོ། །ཞེས་པའི་བར་གྱི་གཞུང་འདི་བྱུང༌། གནས་པ་དྲུག་པ་
དབང་བསྐུར་བའི་ཚུལ་དེ་ཉིད་འཆད་པ་ལ། ཕུང་པོ་སོགས་ཀྱི་ཡ་མ་ཤིང་
སོགས། ཞེས་པ་ནས། དབང་བསྐུར་བའི་མདོར་བསྡུས་གསུམ་པའོ། །ཞེས་པའི་
བར་གྱི་གཞུང་འདི་བྱུང་། རབ་གནས་ཀྱི་ངོ་བོ་དང་། དམ་ཚིག་འཁོར་ལོ་འཆད་
པའི་ངོ་བོ་སོགས་འཆད་པ་ལ། རིང་པོ་དྲུག་གི་ལྷ་མོའི་རིགས་རྣམས་ལ་རབ་
གནས་བྱས་ནས་རྣལ་འབྱོར་སྤྱོད་པའི་ཞེས་པ་ནས་བཞི་པའོ། །ཞེས་པའི་བར་གྱི་
297 -

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼
གཞུང་འདི་བྱུང༌། ཕྱག་རྒྱའི་ལྟ་སྟངས་དམ་ཚིག་གི་བརྡ་དང་རིགས་ལ་སོགས་
པའི་དང་། དཀྱིལ་འཁོར་གཤེགས་གསོལ་གྱི་དང་། རྡུལ་ཚོན་ཚོགས་འཁོར་
གཤེགས་སུ་གསོལ་ཏེ་མཆོད་པའི་ལས་སོགས་བཤད་པའི་མདོར་བསྡུས་ལྔ་པའོ་
ཞེས་དང༌། བླ་མ་དམ་པ་ལ་འབུལ་བ་དང་། ལག་པའི་ཕྱག་རྒྱ་ལྟ་སྟངས་ཀྱི་
དཔའ་བོའི་སྟོན་མོའི་མདོར་བསྡུས་ཏེ་དྲུག་པའོ། །ཞེས་དང༌། བསྡུས་པའི་རྒྱུད་
ཀྱི་རྒྱལ་པོ་ལས་དབང་བསྐུར་བའི་ལེའུ་སྟེ་གསུམ་པའོ། །ཞེས་པའི་བར་གྱི་གཞུང་
འདི་བྱུང་། བཞི་པ་སྒྲུབ་ཐབས་ཀྱི་ལེའུ་བཤད་པ་ལ་གཉིས། ཞུ་བ་པོ་དང་། ཞུས་
ལན་རྒྱས་པར་འཆད་པའོ། །དང་པོ་དེ་ཉིད་འཆད་པ་ལ། རྒྱལ་བ་བསྐྱེད་
མཛད། ཞེས་པ་ནས། སྒྲུབ་ཐབས་གསུང་ཞེས་པའི་བར་གྱི་གཞུང་འདི་
བྱུང༌། གཉིས་པ་དེ་ལ་ལྔ་སོགས་ཡོད་པ་ལས། དེ་བཞིན་གཤེགས་པ་སྤྲོ་བའི་
དང་། མཆོད་པ་སྡིག་བཤགས་ཡི་རང་སྐྱབས་འགྲོ་གསུམ་དང་། བྲན་འབུལ་
སེམས་བསྐྱེད་ལམ་བསྟན་སྟོང་ཉིད་ལ་དམིགས་པའི་ངོ་བོ་སོགས་འཆད་པ་
ལ། བཅོམ་ལྡན་འདས་ཀྱི་བསོད་ནམས་ཡེ་ཤེས་ཀྱི་སྤྲུལ། ཞེས་པ་ནས། གནས་
སྲུང་བ་དང་སྡིག་པ་བཤགས་པ་ལ་སོགས་པའི་མདོར་བསྡུས་དང་པོའོ། །ཞེས་
པའི་བར་གྱི་གཞུང་འདི་བྱུང༌། གཉིས་པ་དང་གསུམ་པ་བཞི་པ་རྣམས་འཆད་པ་
ལ། དཀྱིལ་འཁོར་རྒྱལ་ཆོག་གི་དང་། ལས་རྒྱལ་ཆོག་གི་དང་། ཕྲ་མོ་དང་ཐིག་
ལེ་རྣལ་འབྱོར་སོགས་སྒྲུབ་པའི་གནས་པ་སོགས་འཆད་པ་ལ། ད་ནི་སྔོན་གྱི་སྨོན་
ལམ་ཞེས་པ་ནས། རྫོགས་པའི་རིམ་པའི་སྒྲུབ་ཐབས་ཀྱི་མདོར་བསྡུས་ཏེ་བཞི་
པའོ། །ཕྱི་རོལ་འཇིག་རྟེན་པའི་སྒྲུབ་པའི་ངོ་བོ་དང༌། མཆོད་སྦྱིན་ལ་སོགས་
པའི་རིག་བྱེད་ཀྱི་མཐའི་གསང་བའི་དེ་ཁོ་ན་ཉིད་ཀྱི་ངོ་བོ་དང་། སྦྱོར་བ་ཡན་
ལག་དྲུག་གི་ངོ་བོ་དང་། སྦྱིན་པ་ལ་སོགས་པའི་བསོད་ནམས་ཀྱི་ཚོགས་ཀྱི་ངོ་བོ་
- 298

རབ་བྱུང་བཅོ་ལྔ་པའི་མེ་ཕག་ལོའི་གླིང་བསྲེས་ཀྱི་བཤད་པ་འགྲེལ་ཆེན་དྲི་མེད་འོད་ཀྱི་བསྡུས་དོན།
དང༌། མངོན་སུམ་དང་ལྐོག་ཏུ་འགྱུར་བའི་སེམས་སྒོམ་པའི་ངོ་བོ་སོགས་འཆད་
པ་ལ།
རྗེ་བོ་སྣ་ཚོགས་པའི་ཞེས་པ་ནས། སྣ་ཚོགས་པའི་སྒྲུབ་ཐབས་ཀྱི་མདོར་
བསྡུས་ཏེ་ལྔ་པའོ་ཞེས་དང་། བསྡུས་པའི་རྒྱུད་ཀྱི་རྒྱལ་པོ་ལས་སྒྲུབ་པའི་ཐབས་
ཀྱི་ལེའུ་སྟེ་བཞི་པའོ། །ཞེས་པའི་བར་གྱི་གཞུང་འདི་བྱུང་། ལྔ་པ་ཡེ་ཤེས་ཀྱི་ལེའུ་
ལ། ཁམས་རྣམ་པར་དག་པའི་དཀྱིལ་འཁོར་གྱི་ངོ་བོ་དང་། སྔགས་རིགས་དྲུག་
གི་ངོ་བོ་དང་། རྒྱུད་སུམ་ཅུ་རྩ་དྲུག་གི་ངོ་བོ་དང་། ལྷ་དྲུག་སྤྲོ་བའི་ངོ་བོ་
དང་། དབང་བཞི་དངོས་གྲུབ་སྒྲུབ་པའི་ངོ་བོ་སོགས་འཆད་པ་ལ། ཤཱཀྱ་ཐུབ་
པ་གང་གི་ཞེས་པ་ནས།
ཏེ་དང་པོའོ། །ཞེས་པའི་བར་གྱི་གཞུང་འདི་བྱུང་། ཡེ་ཤེས་ཀྱི་དཀྱིལ་འཁོར་སྤྲོ་
བའི་ངོ་བོ་ཉིད་ཀྱི་གནས་དང་། ཞེས་པ་ནས། སྐུ་བཞི་ལ་སོགས་པའི་རྣམ་པར་
ངེས་པའི་མདོར་བསྡུས་ཏེ་གཉིས་པའོ། །ཞེས་དང་། གསུམ་པ་དང་བཞི་པ་
ལ། ཕྱག་རྒྱ་ཆེན་པོའི་དངོས་གྲུབ་ཀྱི་དང་། སྒོ་གསུམ་བྱ་བ་ཐམས་ཅད་བརྟག་
པའི་དང་། ཆོས་ཕུང་བརྒྱད་ཁྲི་བཞི་སྟོང་སྟོན་པའི་དང། སངས་རྒྱས་ཀྱི་ཞིང་
བསྡུ་བའི་དང་། སངས་རྒྱས་ཀྱི་ཞིང་མང་པོ་འབྱུང་བའི་ངོ་བོ་དང་། སངས་རྒྱས་
ཀྱི་ཞིང་རྡོ་རྗེར་བྱིན་གྱིས་བརླབས་པའི་དང༌། མོས་པ་སྣ་ཚོགས་པའི་སེམས་ཅན་
གྱི་བསམ་པའི་དབང་གིས་ཆོས་སྟོན་པའི་ངོ་བོ་ཉིད་དང་། ལུས་ཀྱི་དངོས་གྲུབ་
རྣལ་འབྱོར་པའི་རྒྱུད་ལ་སོགས་པ་སྤྲོ་བའི་མདོར་བསྡུས་
ཀྱི་སྒྲུབ་ཐབས་ཀྱི་ངོ་བོ་དང་། མཆོག་ཏུ་མི་འགྱུར་བའི་བདེ་བས་སེམས་ཅན་གྱི་
དོན་མཛད་པའི་ཚུལ་དང་། རྩིས་ཀྱི་མི་བསྡུ་བའི་དང༌། སྟོང་ཆེན་ཡི་གེ་ལྔ་དང་
ཡི་གེ་དྲུག །ཐིག་ལེ་སྟོང་པ་ལ་སོགས་པའི་ངོ་བོ་འཆད་པ་ལ། སྟོང་པ་ཆེན་པོ་
ཡི་གེ་མེད། །ཅེས་པ་ནས། ཐབས་སྣ་ཚོགས་ཀྱིས་འདུས་པའི་མདོར་བསྡུས་ཏེ་
བཞི་པའོ། །ཞེས་པའི་བར་གྱི་གཞུང་འདི་བྱུང་། གསུམ་པ་བཤད་པ་མཐར་ཕྱིན་
299

།རྒྱ་མཁར་གྲུབ་ཆེན་པའི་གསུང་འབུམ།
པའི་ཚུལ་ནི། སངས་རྒྱས་ཀྱིས་ལུང་བསྟན་པ་ལྟར་རིགས་ལྡན་རྒྱལ་པོ་གང་
གིས། ཞེས་པ་ནས། དུས་ཀྱི་འཁོར་ལོའི་འགྲེལ་བཤད་རྩ་བའི་རྒྱུད་ཀྱི་རྗེས་སུ་
འཇུག་པ་སྟོང་ཕྲག་བཅུ་གཉིས་པ་དྲི་མ་མེད་པའི་འོད་ཞེས་བྱ་བ་རྫོགས་སོ། །ཞེས་
པའི་བར་གྱི་གཞུང་འདི་བྱུང༌། བཞི་པ་འཇུག་གི་དོན་ལ། ཁ་ཆེའི་པཎྜི་ཏ་ཆེན་
པོ་སོ་མ་ནཱ་ཐ་དང་བོད་ཀྱི་འབྲོ་ལོ་ཙཱ་བ། ཞེས་པ་ནས། ཤོང་སྟོན་ལོ་ཙཱ་བ་རྡོ་
རྗེ་རྒྱལ་མཚན་གྱིས་དཔལ་ས་སྐྱའི་གཙུག་ལག་ཁང་ཆེན་མོར་ཡུལ་དབུས་ཀྱི་རྒྱ་
དཔེ་གཉིས་ལ་གཏུགས་ནས་ལེགས་པར་བཅོས་ཏེ་ཞུས་ཤིང་གཏན་ལ་ཕབ་
པའོ། །ཞེས་པའི་བར་གྱི་གཞུང་འདི་བྱུང༌། འོ་དེ་ལྟར་གཉིས་མེད་གསུངས་པ་
དང་པོའི་སངས་རྒྱས་དུས་ཀྱི་འཁོར་ལོའི་དྲི་མ་མེད་པའི་ལམ་གྱི་བཤད་སྲོལ་སྤྱི་
དང་བྱེ་བྲག་གི་འགྲེལ་གཞུང་ཕྱི་ནང་གཞན་གསུམ་གྱི་རྣམ་བཞག་ལེགས་བཤད་
བདུད་རྩིའི་ཆུ་ཀླུང་འབུམ་ཕྲག་གཅིག་ཏུ་འཁྱིལ་བའི་རྒྱ་མཚོ་ཆེན་པོ་ལས་ཆ་ཤས་
ཙམ་བསྡུས་དོན་གྱི་ཚུལ་དུ་བླངས་ནས་འཆད་པའི་བྱེད་པ་པོ་རང་ཉིད་སྐྱེས་སྦྱངས་
རྣམ་དཔྱོད་རིག་པའི་རྩལ་དང༌། ཤེས་རབ་སྤོབས་པའི་སྟོབས་ལ་སོགས་པ་ཤིན་
ཏུ་ཞན་པས་གོ་རིམ་མ་འབྲེལ་བ་དང༌། ནོར་འཁྲུལ་ཟློས་པའི་སྐྱོན་ལ་སོགས་པའི་
བྱིས་བློའི་ནོངས་པར་གྱུར་པའི་ཉེས་པ་ཐམས་ཅད་དམ་པ་རྣམས་དང་གཟུར་
གནས་མཁས་པ་རྣམས་ལ་བཟོད་པར་གསོལ་ལ། ལེགས་པའི་ཆ་གང་ཞིག་མཆིས་
པ་ཐམས་ཅད་གསུང་རབ་རྒྱུད་སྡེའི་དོན་ལ་མི་འཇིགས་པའི་སྤོབས་པ་མཆོག་ཏུ་
བརྙེས་པའི་དཔལ་ལྡན་མཁས་པ་ཀུན་དང༌། སྲས་བཅས་རྒྱལ་བ་ཡོངས་ཀྱི་སྤྱན་
སྔར་ལེགས་བཤད་འཆད་པའི་རོལ་མོ་སྙན་དགུར་འཁྲོལ་བའི་དབྱངས་ཀྱིས་མ་
ལུས་དགྱེས་པ་བསྐྱེད་པའི་རྨད་བྱུང་མཆོད་པའི་སྤྲིན་གྱི་ཕུང་པོ་ཉིད་དུ་འགྱུར་
བར་ཞུ་ལགས།། །།ཅེས་རབ་བྱུང་བཅོ་ལྔ་པའི་མེ་ཕག་ལོའི་གླིང་བསྲེས་ཀྱི་བཤད་པ་འགྲེལ་ཆེན་
300

རབ་བྱུང་བཅོ་ལྔ་པའི་མེ་ཕག་ལོའི་གླིང་བསྲེས་ཀྱི་བཤད་པ་འགྲེལ་ཆེན་དྲི་མེད་འོད་ཀྱི་བསྡུས་དོན།
དྲི་མེད་འོད་ཀྱི་བསྡུས་དོན་ལེགས་བཤད་མཆོད་སྤྲིན་རྒྱ་མཚོའི་མེ་ཏོག་སིལ་མ་ཞེས་བྱ་བ་འདི་ནི། བདག་
བཙུན་གཟུགས་ངག་དབང་དགེ་འདུན་སངས་རྒྱས་རྒྱ་མཚོས་དཔལ་ལྡན་བཀྲ་ཤིས་འཁྱིལ་གྱི་དུས་འཁོར་
གྲྭ་ཚང་ཨེ་ཝཾ་ཆོས་འཁོར་གླིང་གི་གདན་ཁྲི་འཛིན་པའི་དུས་སུ་གསར་དུ་བསྒྲིགས་པ་སྐལ་མཉམ་སྐྱེ་བོ་
ཀུན་ཀྱང་དཔལ་དུས་ཀྱི་འཁོར་ལོའི་ལམ་ལ་སློབ་པར་གྱུར་ཅིག། །།
301